Unión del Pueblo Navarro talde parlamentarioari atxikitako foru-parlamentari Cristina López Mañero andreak 11-26/PES-00111 galdera egin zuen, idatziz erantzun zekion. Bada, Eskubide Sozialetako, Ekonomia Sozialeko eta Enpleguko kontseilariak honako hau erantzun du:
Apirilaren 18an, goizean, baliabideko adingabe batek pisukide batekin lotutako gertakari batzuk kontatu zizkion hezitzaileari. Hurrengo egunean, adingabekoak salaketa bat jartzea erabaki zuen Poliziaren aurrean, eta berarekin joan zen, baina ezin izan zuen salaketa aurkeztu, berandu baitzen. Arratsalde-gauean, adingabea etxera itzultzean, pisukidea eta beste adingabe batzuk kalera jaitsi ziren errieta egitera (nola neskatoari hala harekin zeuden lagunei). Hezitzailea egoera lasaitzen saiatu zen, baina nahastea ikusirik, poliziari jakinarazi zitzaion atxilotuta eramanen zutela adingabe protagonista. 
Etxebizitza oinarrizko egoitza harrerarako baliabidea da, eta 8 leku ditu; apirilaren 19an zazpi leku zeuden beteta. 
Baliabideak, normalki, honako hezitzaile hauek izan ohi ditu (gehi lantalde teknikoa):

Zuzeneko arretako hezitzaileak: B mailako funtzioak (2. taldea)
	
	Astelehena
	Asteartea
	Asteazkena
	Osteguna
	Ostirala
	Larunbata
	Igandea

	Goizez (08:00-14:00)
	1
	1
	1
	1
	1
	2
	2

	Arratsaldez (14:00-22:00)
	2
	2
	2
	2
	2
	2
	2



Laguntzeko eta lagun egiteko hezitzaileak (3. taldea)
	
	Astelehena
	Asteartea
	Asteazkena
	Osteguna
	Ostirala
	Larunbata
	Igandea

	Gauez (22:00-08:00)
	1
	1
	1
	1
	1
	1
	1



Alabaina, apirilaren 19ko gauean zuzeneko arretako bi hezitzaile zeuden txanda horretan, eta baliabidean presente zeuden.
Errekurtsoaren bidez helarazitako txostenaren arabera, adingabeari laguntza egokia eman zitzaion, eta hezkuntza taldea indartu egin zen gauez, zailtasunak izateko arriskua zegoelakoan. Halaber, gertakariaren protagonista den gaztearekin hitz egin zen, baina bi hezitzaileek ezin izan zioten egoerari kontrolpean izan, eta gaztearen jokabidea ikusita, poliziaren esku-hartzea eskatu zuten.
Bestalde, adierazi behar da gatazka egoerak talde guztietan gertatu ohi direla; babes sistemak haurrekin eta nerabeekin lan egiten du gatazka horiei aurre egiteko eta konpontzen saiatzeko, indarkeria egoerak saiheste aldera.
Nafarroako Gobernuak lanean jarraitzen du babes sisteman arreta hobetzeko, eta horretarako baliabide nagusia profesionalen prestakuntza etengabe hobetzea da. Gero eta konplexuagoak dira lagun egiten dieten adingabeen inguruko egoerak, eta balorazio zehatzagoa eta esku-hartze espezifikoagoa behar dute; beraz, prestakuntza funtsezkoa da. Laster esku hartzeko eredu bat (CARE) pilotatuko da hainbat pisu eta etxetan, profesionalei baliabide berriez hornitze aldera adingabe horiek pairatzen duten ondoeza hobetzeko. Gainera, langileen ratioak doitzen ari dira 2022a baino lehenagoko itunetan (hura itun horietako bat zen).
Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.

